Diari Oficial de la Generalitat Valenciana


Sumari del DOGV 6685, del 04-01-2012 (2011/13384)

RESOLUCIÓ de 22 de novembre de 2011, de la Direcció General d'Energia, de la Conselleria d'Economia, Indústria i Comerç, per la qual s'atorga autorització administrativa a Red Eléctrica de España, SAU, per a la construcció de la nova línia elèctrica subterrània a 220 kV, simple circuit, d'entrada/eixida en la ST Aqua des de la línia elèctrica a 220 kV, simple circuit, ST Font de Sant Lluís - ST Beniferri, en el terme municipal de València, s'aprova el projecte tècnic d'execució i es declara, en concret, la seua utilitat pública (ATLINE/2009/806/46).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6685

Data del DOGV
:   04-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/13310


Data del document
:   22-11-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 22 de novembre de 2011, de la Direcció General d'Energia, de la Conselleria d'Economia, Indústria i Comerç, per la qual s'atorga autorització administrativa a Red Eléctrica de España, SAU, per a la construcció de la nova línia elèctrica subterrània a 220 kV, simple circuit, d'entrada/eixida en la ST Aqua des de la línia elèctrica a 220 kV, simple circuit, ST Font de Sant Lluís - ST Beniferri, en el terme municipal de València, s'aprova el projecte tècnic d'execució i es declara, en concret, la seua utilitat pública (ATLINE/2009/806/46). [2011/13964]  
Vist l'expedient amb referència ATLINE/2009/806/46, incoat pel Servici Territorial d'Energia de València, a instància de Red Eléctrica de España, SAU, amb domicili a efectes de notificacions a 48479 Erandio - Biscaia-, c/ Ribera de Axpe, 5, en data 30 de desembre de 2009 relatiu a la sol·licitud d'autorització administrativa per a la construcció de la nova línia elèctrica subterrània a 220 kV, simple circuit, d'entrada i eixida en la ST Aqua des de la línia elèctrica a 220 kV, simple circuit ST Font de Sant Lluís - ST Beniferri, en el terme municipal de València, província de València, s'aprove el projecte tècnic d'execució i es declare, en concret, la seua utilitat pública.   
Al mencionat escrit s'adjunta el projecte tècnic per a l'execució de l'esmentada instal·lació, firmat per un tècnic competent.  
Vist que d'acord amb el que preveu l'article 3.3., apartat c, de la Llei 54/1997, de 27 de novembre, del Sector Elèctric, després de la nova redacció que fa la Llei 17/2007, de 4 de juliol, amb relació al que disposa l'article 36.3 de l'esmentada llei, esta Direcció General d'Energia va sol·licitar l'informe pertinent a la Direcció General de Política Energètica i Mines del Ministeri d'Indústria, Turisme i Comerç, a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la normativa elèctrica vigent.  
  
A este efecte, amb data 3 de novembre de 2010 consta un informe favorable emés per la Direcció General de Política Energètica i Mines del Ministeri d'Indústria, Turisme i Comerç, vist el document de Planificació dels Sectors d'Electricitat i Gas 2008-2016, aprovat per Acord del Consell de Ministres de data 30 de maig de 2008.  
  
Vist que es va realitzar la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i després d'haver-se publicat en el Butlletí Oficial de la Província de València de data 12 d'octubre de 2010, en el Diari Oficial de la Comunitat Valenciana de data 23 de setembre de 2010 i en el diari Levante, El Mercantil Valenciano de data 28 de setembre de 2010, i en el tauler d'anuncis de l'Ajuntament de València.  
  
  
D'acord amb la documentació que hi ha en l'expedient, s'han presentat escrits d'al·legacions amb idèntic contingut, per Félix Martínez Martínez, en nom i representació de l'Associació Veïnal Pau Albereda - Avinguda de França i Sergio García Belmonte, i manifesten el següent:   
- Que la ubicació de la subestació Aqua està pendent de decisió judicial, per la qual cosa davant de la litispendència dels recursos judicials resulta totalment improcedent que es pretenga la tramitació dels projectes burlant la participació pública.  
- Que una vegada disposada l'exposició i la consulta ciutadana del Pla de Participació Pública del Projecte de la infraestructura elèctrica ST Aqua 220/132/20 kV i presentades al·legacions al mencionat Pla en l'Ajuntament de València no s'ha rebut resposta.   
- Que l'acord del Ple de l'Ajuntament de València de data 30 de maig de 2008, del qual té origen el Projecte de la Subestació, conté la planificació elèctrica de la ciutat de València i es va dictar prèviament sense l'avaluació ambiental integrada, i va ser nul al dictar-se prescindint del procediment legalment establit. En conseqüència, la nul·litat de l'acord de l'Ajuntament arrossega la de l'esmentat projecte.  
  
- Que la ubicació del projecte de la subestació infringix la Llei 2/2006 de Prevenció de la Contaminació i Qualitat Ambiental, així com l'article 4 del Decret 2414/1931 de 30 de desembre, i assenyala que la distància entre la rotonda objecte de la situació de la ST Aqua i els edificis i el nucli de població de la zona és inferior als 2.000 metres exigits per la norma.  
- Que la ST Aqua vulnera el principi de precaució que exigix que esta no s'ubique en nuclis urbans de població.  
- Que tant el projecte de subestació com l'acord municipal pel qual es va acordar la seua ubicació resulten arbitraris i els falta motivació com a conseqüència de l'absència d'estudi d'alternatives amb un contingut mínim que justifique realment la seua ubicació.   
  
- Que la ubicació de la ST Aqua és contrària al planejament urbanístic i infringix el principi d'equidistribució de beneficis i càrregues.  
   
- Que el projecte va en contra de la bona imatge de la Ciutat de les Arts i les Ciències així com del jardí de l'Albereda, protegit com a jardí històric, i sol·licita finalment que s'acorde la denegació de l'autorització administrativa, l'aprovació de projecte i la declaració d'utilitat pública del projecte d'instal·lació elèctrica denominat ST Aqua.  
  
Una vegada traslladats els referits escrits a l'empresa sol·licitant, manifesta que el projecte mencionat és la construcció d'una línia elèctrica subterrània, simple circuit, a la tensió de 220 kV d'entrada i eixida en la subestació Aqua, com instal·lació independent, encara que relacionada amb aquella, per la qual cosa han d'analitzar-se únicament les qüestions referides a la línia elèctrica subterrània i no d'altres. Així, pel que fa a la línia elèctrica, es troba inclosa en la planificació dels sectors d'electricitat, gas i desenrotllament de les xarxes de transport 2008-2016, de maig de 2008, aprovat pel Consell de Ministres, i de conformitat amb el que disposa la Llei 4/2001, de 30 de juny i el Decret 120/2006 d'11 d'agost es va procedir a l'exposició i consulta ciutadana del pla de participació pública a l'efecte de definir els objectius de qualitat i la resta de consideracions a fi d'elaborar l'estudi d'integració paisatgística de la línia a través de la web de l'empresa, en el Butlletí Oficial de la Província de València de 12 d'agost de 2009 i en el Diari Oficial de la Comunitat Valenciana i el diari Levante, El Mercantil Valenciano en data 13 d'agost de 2009, així com en el tauler d'anuncis de l'Ajuntament de València, sense presentar-se al·legacions a este, i fent referència els al·legants en tot moment a la ST Aqua i no al compliment per a la legalització de la mencionada línia elèctrica. Quant al principi de precaució o cautela al·legat s'assenyala que el Tribunal Suprem ha establit que la normativa reguladora de l'exposició, al públic en general, a camps electromagnètics que hi ha actualment, s'ajusta als valors que garantixen, d'acord amb l'estat de la ciència, que no produïxen efectes perniciosos per a la salut de les persones. Finalment i respecte a les al·legacions relatives a la bona imatge de la Ciutat de les Arts i les Ciències no s'arriba a entendre l'afecció que pot tindre una línia elèctrica subterrània, si bé serà l'administració autonòmica amb competències en matèria de paisatge qui finalment determine si estes instal·lacions són compatibles amb l'entorn en què es pretén ubicar.  
  
  
Vist que de conformitat al que preveu l'article 9 del Reial Decret Legislatiu 1/2008, d'11 de gener, s'ha omés la consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que d'acord amb el mencionat Decret 88/2005 es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o oposició, i simultàniament es va traslladar a este i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga aplicable.   
L'Ajuntament de València va contestar manifestant que, després de l'examen de la documentació aportada, els servicis municipals que han sigut consultats han emés els informes corresponents, i s'han assenyalat aquells emesos en sentit favorable, sense haver oposat cap inconvenient o observació i aquells altres servicis que han informat amb condicionats específics a l'esmentada instal·lació projectada.  
El mencionat informe s'ha traslladat a l'empresa sol·licitant, que va manifestar la seua conformitat amb el contingut dels condicionats referits, i va indicar que es tindran en compte, igual que per a qualsevol altre servici, i es reposaran en cas de veure's afectats amb la supervisió dels tècnics municipals que es considere.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si era procedent, els oportuns condicionats, concretament als següents:  
- Iberdrola Distribución Eléctrica, SAU, es mostra conforme amb la instal·lació projectada, i indica en el seu informe que les noves instal·lacions han de guardar en tot el traçat les distàncies reglamentàries, així com recomanar al peticionari l'ús i l'aplicació de totes les mesures de seguretat, davant de la proximitat de cables elèctrics energitzats.  
  
- Servici del Cicle Integral de l'Aigua de l'Ajuntament de València, manifesta per part de la Secció d'Aigües la necessitat de coordinació de les actuacions en el mateix moment de dur a terme l'execució de l'obra. La Secció de Planificació i Projectes informa desfavorablement sobre la instal·lació projectada en tant que si bé la ubicació de la ST Aqua queda fora d'este projecte, és criteri d'este servici que qualsevol instal·lació de sanejament no pot discórrer per davall de cap edificació a l'efecte de la seua accessibilitat, i condiciona l'execució del present projecte mentres no es desvie la conducció fora de l'àmbit de la subestació.  
  
No figura en l'expedient l'informe sol·licitat a la Conselleria d'Infraestructures i Transport, Direcció General de Transport i Logística, a pesar de la reiteració efectuada pel Servici Territorial d'Energia.  
  
Els informes contestats es van traslladar a l'empresa peticionària, que va manifestar la seua conformitat amb el contingut dels condicionats referits, i va indicar respecte de l'informe emés pel Servici del Cicle Integral de l'Aigua que encara que la subestació elèctrica Aqua no té cabuda en este expedient l'afecció que consideren de la canonada que travessa la rotonda amb el futur edifici de la subestació no serà tal, ja que està dissenyada en dos zones laterals de la rotonda, que deixen lliure la superfície central, i acorden qualsevol afecció directa amb els tècnics municipals.   
Atés que d'acord amb la sol·licitud i el projecte presentat la finalitat que perseguix la instal·lació sol·licitada, està motivada per l'elevada càrrega i/o ubicació perifèrica en què es troben actualment les distintes subestacions elèctriques que alimenten la ciutat de València, unit a les necessitats de subministrament com a conseqüència de l'increment de la demanda, en particular, de la zona sud-est de la ciutat, cosa que fa necessària esta línia -junt amb la futura instal·lació de la ST Aqua- a fi d'acostar la potència als centres de consum, obtindre el nivell màxim de seguretat i qualitat per a l'abastiment i així poder donar resposta en mitjà i llarg termini a la demanda existent.   
Atés que amb data 5 de setembre de 2011, el director general d'Avaluació Ambiental i Territorial, de la Conselleria d'Infraestructures, Territori i Medi Ambient va dictar Declaració d'Impacte Ambiental i va estimar acceptable, només als efectes ambientals i sense perjuí de la l'obtenció prèvia de les autoritzacions sectorials que se li apliquen, el projecte de línia elèctrica a 220 kV (SC), d'entrada i eixida en ST Aqua des de la línia a 220 kV, (SC), ST Font de Sant Lluís - ST Beniferri, en el terme municipal de València, província de València sempre que este es duga a terme amb les previsions del projecte, l'Estudi d'Impacte Ambiental i els condicionants que es recullen en la part dispositiva d'esta resolució.  
Atés que el projecte de la instal·lació presenta un traçat plenament concretat, disposa entre la seua documentació amb els plans pertinents a escala adequada, està prou detallat i conté una relació concreta i individualitzada dels béns i drets afectats.  
  
Vist que el Servici Territorial d'Energia de València, encarregat de la instrucció de l'expedient ha informat favorablement sobre la sol·licitud.  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i que estos són els paràmetres que condicionen i obliguen principalment a adoptar un traçat, amb independència de les afeccions que puguen representar a tercers i això sense perjuí d'indemnitzar-les adequadament.  
Atés que és aplicable el que disposen els articles 73, 74 i 75 de la Llei 16/2003, de 17 de desembre i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.  
Atés que l'article 36.3 de la Llei 54/1997, de 27 de novembre, del Sector Elèctric establix que les autoritzacions d'instal·lacions de la xarxa de transport d'energia elèctrica s'atorgaran per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
  
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció que fa el Decret 122/2011 de 16 de setembre.  
Esta Direcció General d'Energia, resol:  
  
Primer  
Autoritzar administrativament a Red Eléctrica de España, SAU, la construcció de la nova línia elèctrica subterrània a 220 kV, simple circuit, d'entrada/eixida en la ST Aqua des de la línia elèctrica a 220 kV, simple circuit, ST Font de Sant Lluís - ST Beniferri, en el terme municipal de València, província de València i les característiques principals del qual són les següents:  
El traçat de la línia subterrània té el seu origen en la cambra núm. 1 que connecta la línia que hi ha a 220 kV, simple circuit, ST Font de Sant Lluís - ST Beniferri amb la ST Aqua per a continuar en una segona canalització des de la ST Aqua a la cambra núm. 2, i finalitzar amb la connexió a la línia esmentada. La mencionada línia s'executa a través de dos canalitzacions entubades de simple circuit, sota prisma formigonat, que disposen cada una d'una terna de cables soterrats, disposats en triangle, i les seues característiques són:   
- Tensió nominal: 220 kV (categoria especial).  
- Freqüència: 50 Hz.  
Tipologia constructiva: subterrània.  
- Potencia màxima que s'ha de transportar per circuit: 485 MVA.  
- Nombre de circuits: dos (un per cada rasa).  
- Nombre de conductors per fase: un.  
- Conductores: cable d'aïllament sec, amb secció 2000 mm² de coure, aïllament XLPE - PE. Disposa de pantalla metàl·lica amb corona de fils de coure i secció 250 mm².   
- Les cambres d'entroncament són prefabricades de mòduls de formigó armat, sobre solera de formigó i instal·lades a 1 m de profunditat.  
- Un cable de comunicacions per fibra òptica, tipus OSGZ1-48, per cada un dels quatre tubs, tant en l'entrada/eixida com en la línia.  
  
- Arquetes de telecomunicacions.  
- Els terminals de connexió entre cable i subestació s'executen amb una botella terminal tipus GIS, unipolar per fase.   
- Las preses de terra de les pantalles són: directa en un dels extrems i a través de descarregadors en l'altre extrem.  
- Obra civil:   
a) La rasa és de dimensions: 1 m d'amplària i 1'6 m de profunditat, amb formigó HM - 20/B/20. Per cada circuit s'instal·laran tres tubs amb diàmetre exterior 250 mm a portell, la distància entre ternes serà d'1 m.   
b) Perforacions dirigides: En els casos necessaris es realitzarà amb un tub baina de diàmetre 710 mm en polietilé d'alta densitat, amb traçat i curvatures variables, capaç de suportar els esforços mecànics del terreny o de sotmetiment a qualsevol càrrega externa i en l'interior dels quals s'instal·len els conductes elèctrics.  
- Longitud: primer tram: 100 m, segon tram: 126 m.  
Pressupost: 731.711'08 euros.   
  
Segon  
Aprovar el projecte d'execució firmat per un tècnic competent, i sotmetre'l a les condicions següents:  
- Les obres s'hauran de realitzar d'acord amb el projecte presentat.  
- El termini d'execució de l'obra serà de sis mesos a comptar de l'endemà a aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització de l'esmentat termini, Red Eléctrica de España, SAU, podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
- El titular de la instal·lació haurà d'atendre en l'execució del projecte les condicions imposades pels organismes afectats, totes les quals se li van notificar oportunament i van ser acceptades. En particular haurà de tindre en compte els condicionats recollits en l'informe del Servici Integral Cicle de l'Aigua de l'Ajuntament de València.  
- Per a la posada en servici i manteniment de línies, el titular d'esta autorització administrativa haurà de complir tots els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
- Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació de territori i al medi ambient.  
- Red Eléctrica de España, SAU haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.   
- Condicions d'orde mediambiental establides en la Declaració d'Impacte Ambiental de 5 de setembre de 2011:  
a) Hauran d'adoptar-se els condicionats establits en els informes sectorials emesos per a l'actuació.  
b) El promotor comunicarà a l'òrgan ambiental amb la suficient antelació, la data de començament de l'execució del projecte, d'acord amb l'article 4 del NSM 8189/1986, de 28 de juny, modificat per la Llei 9/2006, de 28 d'abril, i incorporat en l'article 14 del RDL 1/2008, d'11 de gener.  
c) Qualsevol modificació o ampliació del projecte presentat, així com qualsevol impacte ambiental no previst en l'Estudi d'Impacte Ambiental que es puga detectar, s'haurà de comunicar a l'òrgan ambiental competent que establirà, si és procedent, l'aplicació de noves mesures correctores.  
  
  
  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la llista annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i significar que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'ha pogut practicar.  
  
  
Relació de béns i drets afectats del projecte: Línia elèctrica a 220KV - E-S Aqua de la L/ Font Sant Lluís - Beniferri  
  
Terme municipal de València  
  
  
  
  
  
  
\*\*\*\*\*\*\*\*\*\*\*\*\*\*\*  
  
  
Relación de bienes y derechos afectados del proyecto: Línea eléctrica a 220KV - E-S Aqua de la L/ Fuente San Luis - Beniferri  
  
Término municipal de Valencia  
  
  
  
  
  
  
  
Esta resolució no és definitiva en via administrativa i contra ella es podrà interposar recurs d'alçada davant de la secretària autonòmica d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 22 de novembre de 2011.- El director general d'Energia: Antonio Cejalvo Lapeña.